b"\n_START_ARTICLE_\nZanz\xc3\xadbar\n_START_SECTION_\nEconomia\n_START_PARAGRAPH_\nLa principal exportaci\xc3\xb3 s\xc3\xb3n les esp\xc3\xa8cies i en concret el clau, del qual \xc3\xa9s el tercer exportador mundial. La major font d'ingressos \xc3\xa9s el turisme que es vei\xc3\xa9 seriosament afectat el 2008 per la caiguda del sistema el\xc3\xa8ctric durant un mes, entre maig i juny que va deixar tota l'illa sense electricitat i dependent de generadors. Zanz\xc3\xadbar \xc3\xa9s un dest\xc3\xad tur\xc3\xadstic especialitzat en natura. El principal recurs tur\xc3\xadstic de les illes que formen aquest arxip\xc3\xa8lag \xc3\xa9s la seva vegetaci\xc3\xb3 i les platges. A nivell mundial, \xc3\xa9s una de les millors destinacions per a practicar la pesca esportiva i el submarinisme. 90.000 turistes desembarquen anualment a l'illa i representen el 15% del PIB."